এলাকাবাসী জানায়, উপজেলার দুর্গাপুর ইউনিয়নের বিল জড়াইল গ্রামের একাধিক মাদক মামলার আসামী মজিবুর রহমান কালা (৬০) দীর্ঘদিন যাবৎ বাড়ির আঙ্গিনায় গাঁজা চাষ করে মাদকের আসর বসাত। মাদক ব্যবসার অভিযোগে তাকে একাধিকবার থানা পুলিশ গ্রেফতার করলেও জামিনে বেরিয়ে এসে সে পুণরায় এ ব্যবসা চালু করে। আজ শুক্রবার সকালে তার বাড়িতে গাঁজার আসর বসেছে এমন সংবাদ পেয়ে স্থানীয় লোকজন একত্রিত হয়ে তার বাড়ি ঘেরাও করে ২০টি বড় স্টিক, ২০টি পুরিয়া ও ৪টি গাঁজা সেবনের কলকিসহ হাতেনাতে আটক করে। এ সময় তার ছেলে বাচ্চু মিয়া (৩০) এবং কামড়া গ্রামের ফজলুল করিমের ছেলে আজগর আলী (১৮) কে গাঁজা সেবনরত অবস্থায় আটক করতে পারলেও অপর ২ জন সেবনকারী পালিয়ে যায়। বিক্ষুদ্ধ জনতা তাদেরকে গণপিটুনি দিয়ে পুলিশে সোপর্দ করে।